Det var formentlig gnister fra et svejsearbejde, der var årsagen til branden. Indsatsleder Allan Frisk fra Mariagerfjord Kommunes Beredskab tog ingen chancer og tilkaldte forstærkning fra Arden og Aalestrup. - Det er altid voldsomt, når vi har nogle ukendte ting derinde. Vi havde nogle trykflasker og andet derinde vi ikke lige vidste, hvor var henne, og der var en kraftig brandudbredelse da vi kom, siger han til TV2/Nord. På grund af den kraftige røgudvikling, og frygten for, at trykflasker kunne eksplodere, afspærrede politiet området. Omkringliggende virksomheder blev desuden opfordret til at holde vinduer og døre lukkede. Røgen fra branden kunne ses fra det meste af Hobro.

Opsummering:
Jans Auto i Hobro er voldsomt medtaget efter en brand hærgede værkstedet tirsdag formiddag.